section_heading: Biografija
paragraph_text: Od 1997. do 2002. radi kao docent na Zavodu za farmakologiju Medicinskog fakulteta u Zagrebu, a od 2002. u zvanju je izvanrednog profesora na Zavodu za farmakologiju Medicinskog fakulteta u Zagrebu. Od 1998. na dvije je godine imenovan za v.d. ravnatelja Centra za kliničku primjenu neuroznanosti, a od 2000. na tu je funkciju izabran i vrši ju sve do 2009. Redoviti profesor na Zavodu za farmakologiju Medicinskog fakulteta u Zagrebu postaje 2007., a od 2012. redoviti je profesor u trajnom zvanju. Godine 2009. izabran je za prodekana za upravu i poslovanje Medicinskog fakulteta Sveučilišta u Zagrebu, čiju funkciju obnaša u dva mandata, do 2015. Od akademske godine 2012./13. pročelnik je Katedre za farmakologiju i predstojnik Zavoda za farmakologiju Medicinskog fakulteta Sveučilišta u Zagrebu. Nakon funkcije prodekana, od 2015. do 2021., obnaša funkciju dekana Medicinskog fakulteta Sveučilišta u Zagrebu u maksimalnom broju mandata.